Av alle områder hvor det var gruvedrift, skilte Evje-Iveland-området seg ut på grunn av at det ofte fantes store mengder sjeldne mineraler sammen med hovedmineralene. Til å begynne med var disse mineralene kun av akademisk interesse, men i etterkrigstiden ble det populært å samle mineraler. Etter hvert kom det stadig flere turister fra Tyskland, som også har en svært innholdsrik gruvehistorie, som først og fremst var ute etter å samle mineraler.